Sintok, Kedah

Sintok merupakan sebuah bandar kecil di Kedah, Malaysia. Sintok terletak kira-kira 52 kilometer dari Bandar Raya Alor Star dan kira-kira 12 kilometer dari pekan Changlun.
Sintok dapat dihubungi melalui Lebuh Raya Kuala Perlis-Changlun-Sintok dan juga melalui jalan raya dari Padang Terap.

 Sejarah 
Nama "Sintok" yang diambil daripada nama sejenis pokok, asalnya adalah merupakan sebuah petempatan terpencil yang menempatkan para pelombong bijih timah. Bagaimanapun, disebabkan kedudukannya yang sangat berhampiran dengan sempadan Malaysia-Thailand, menjadikan ia terdedah kepada ancaman komunis. Oleh yang demikian, pihak kerajaan telah membuat keputusan untuk memindahkan semua penduduk ke kawasan yang lebih selamat, sekali gus mengisytiharkan Sintok sebagai kawasan hitam. Sejarah mencatatkan begitu ramai anggota pasukan keselamatan yang telah terbunuh di kawasan Sintok. 

Pada pertengahan tahun 80-an, pihak Kerajaan Pusat dan Negeri telah bersetuju untuk membina sebuah universiti di Sintok. Universiti yang diberi nama Universiti Utara Malaysia (UUM) telah mula dibina pada akhir tahun 80-an bagi menggantikan kampus sementara di Bandar Baru Darul Aman, Jitra.

Sebagai tanda peringatan terhadap pengorbanan pasukan keselamatan, sebuah Tugu Peringatan telah dibina di Kampus Universiti Utara Malaysia. Pada tugu berkenaan telah disemadikan senarai nama anggota pasukan keselamatan yang terkorban ketika menjalankan tugas menentangan ancaman komunis.

Kewujudan kampus UUM telah mempercepatkan pertumbuhan beberapa petempatan baru seperti Bandar Baru Sintok dan Bukit Kachi yang terletak bertentangan dengan Hutan Simpan Sungai Badak.

Prasarana
UUM mengamalkan konsep kampus terbuka. Oleh itu kebanyakan prasarana yang terdapat di dalam kampus turut dibuka untuk dimanfaatkan oleh masyarakat tempatan:
 Pusat Kesihatan
 Perpustakaan Sultanah Bahiyah
 Kolej Kediaman Pelajar
 Kuarters Kakitangan UUM
 Kompleks Sukan dan Kolam Renang
 Hentian Bas Tempatan / Ekspres
 Masjid Sultan Abdul Halim Muadzam Shah
 Pusat Membeli belah
 Bank:
 Bank Simpanan Nasional
 Bank Bumiputra Commerce
 Bank Muamalat
 Pejabat Pos
 Hotel
 Taman Rekreasi
 Padang Golf
 Kem Program Khidmat negara

Pautan luar
 Laman Web Rasmi Universiti Utara Malaysia
 Blog Sintok.com
 Sintok @ Dromoz

Kategori:Tempat di Kedah